CELEX: 32013R0643
Language: hr
Date: 2013-07-04 00:00:00
Title: Provedbena uredba Komisije (EU) br. 643/2013 оd 4. srpnja 2013. o odobrenju Patenta Blue V kao dodatka hrani za životinje koje se ne upotrebljuju za proizvodnju hrane i o izmjeni Uredbe (EZ) br. 358/2005  Tekst značajan za EGP

5.7.2013   
            
            
               HR
            
            
               Službeni list Europske unije
            
            
               L 186/7
            
         PROVEDBENA UREDBA KOMISIJE (EU) br. 643/2013
   оd 4. srpnja 2013.
   o odobrenju Patenta Blue V kao dodatka hrani za životinje koje se ne upotrebljuju za proizvodnju hrane i o izmjeni Uredbe (EZ) br. 358/2005
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuju se odobravanje dodataka hrani za životinje za korištenje u hranidbi životinja te osnove i postupci za izdavanje takvog odobrenja. Člankom 10 te Uredbe propisuje se ponovna procjena aditiva odobrenih u skladu s Direktivom Vijeća 70/524/EEZ (2).
            
         
               (2)
            
            
               U skladu s Direktivom 70/524/EEZ (3) Patent Blue V odobren je bez vremenskog ograničenja Direktivom Komisije 74/181/EEZ (4) kao dodatak hrani za životinje u određenim krmivima za sve vrste životinja i u hrani za životinje namijenjenoj psima i mačkama te Uredbom Komisije (EZ) 358/2005 u hrani za životinje namijenjenoj malim glodavcima i ukrasnim pticama koje se hrane žitaricama. Taj je proizvod nakon toga uvršten u Registar dodataka hrani za životinje Europske unije kao postojeći proizvod, u skladu s člankom 10. stavkom 1. Uredbe (EZ) br. 1831/2003.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu Patenta Blue V kao dodatka hrani za pse, mačke i ostale životinje koje se ne upotrebljuju za proizvodnju hrane, u kojem se traži da se taj dodatak razvrsta u kategodiju dodataka „osjetilni dodaci”. Uz navedeni zahtjev prilažu se traženi podaci i dokumentacija u skladu člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane („Agencija”) u svojem je mišljenju od 31. siječnja 2013. (5) zaključila da pod predloženim uvjetima uporabe u životinjskoj hrani Patent Blue V nema negativan utjecaj na zdravlje životinja te da se ne očekuje da će predstavljati dodatnu opasnost za okoliš. Agencija ne smatra da postoji potreba za posebnim zahtjevima za praćenje nakon stavljanja na tržište. Agencija je isto tako zaključila da neće doći do sigurnosnih rizika za potrošače ako se poduzmu mjere zaštite. Također je potvrdila izvješće o metodi analize dodatka u hrani za životinje koje je dostavio Referentni laboratorij osnovan Uredbom (EZ) br. 1831/2003.
            
         
               (5)
            
            
               Ocjenom Patenta Blue V pokazuje se da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim potrebno je odobriti korištenje te tvari kako je definirano u Prilogu ovoj Uredbi.
            
         
               (6)
            
            
               Kao rezultat izdavanja novog odobrenja u skladu s Uredbom (EZ) br 1831/2003, potrebno je na odgovarajući način izmijeniti Uredbu (EZ) br. 358/2005.
            
         
               (7)
            
            
               Budući da izmjene uvjeta izdavanja odobrenja nije potrebno iz sigurnosnih razloga odmah primjenjivati, primjereno je omogućiti prijelazno razdoblje za trošenje postojećih zaliha dodatka te premiksa i krmnih smjesa koji ga sadržavaju, kako je odobreno Direktivom 74/181/EEZ i Uredbom (EZ) br. 358/2005.
            
         
               (8)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Tvar navedena u Prilogu, koja pripada kategoriji dodataka „osjetilni dodaci” i funkcionalnoj skupini „bojila, tvari koje povećavaju ili obnavljaju boju u hrani za životinje” odobrava se kao dodatak hrani za životinje u hranidbi životinja pod uvjetima utvrđenima u tom Prilogu.
   Članak 2.
   U Prilogu II. Uredbi (EZ) br. 358/2005 briše se sadržaj retka E 131.
   Članak 3.
   Tvar navedena u Prilogu i hrana za životinje koja te tvari sadržava, a koje su proizvedene i označene prije 25. srpnja 2015. u skladu s pravilima primjenjivima prije 25. srpnja 2013., mogu se nastaviti stavljati na tržište i upotrebljivati dok se ne potroše postojeće zalihe.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. srpnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 270, 14.12.1970., str. 1.
   
      (3)  SL L 94, 4.4.1974., str. 16.
   
      (4)  SL L 57, 3.3.2005., str. 3.
   
      (5)  EFSA Journal 2013; 11(3):3108.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Trajanje odobrenja
               
            
                  mg/kg potpune krmne smjese s udjelom vlage od 12 %
               
            
                  
                     Kategorija osjetilnih dodataka. Funkcionalna skupina: bojila, tvari koje povećavaju ili obnavljaju boju u hrani za životinje
                  
               
            
                  2a131
               
               
                  —
               
               
                  Patent Blue V
               
               
                  
                               
                           
                           
                              
                                 Aktivna tvar
                              
                              Patent Blue V
                           
                        
                               
                           
                           
                              
                                 Karakterizacija aktivne tvari
                              
                              Ime: kalcijev ili natrijev spoj [4-(α-(4-dietilaminofenil)-5-hidroksi-2,4-disulfofenilmetiliden)-2,5-cikloheksadien-1-iliden]dietilamonijeva hidroksida i bojila slična glavnom bojilu, uz natrijev klorid, natrijev sulfat i/ili kalcijev sulfat kao osnovne neobojene sastojke. Dopuštena je i kalijeva sol.
                           
                        
                               
                           
                           
                              
                                 Sastav dodatka hrani za životinje
                              
                              Kriteriji čistoće: najmanje 90 % ukupne količine bojila, izračunano kao natrijeve, kalcijeve ili kalijeve soli.
                              Leuko baza: Ne više od 1,0 %
                           
                        
                               
                           
                           
                              
                                 Metoda analize
                                  (1)
                              
                              
                                          —
                                       
                                       
                                          Za kvantifikaciju udjela Patenta Blue V u ukupnoj količini bojila u dodatku hrani za životinje i u hrani za životinje. Spektrofotometrija na 638 nm (monografija JECFA br. 1. svezak 4. metoda preporučena Direktivom Komisije 2008/128/EC (2)
                                          
                                       
                                    
                        
               
                  Sve životinje koje se ne upotrebljuju u proizvodnji hrane
               
               
                  —
               
               
                  —
               
               
                  250
               
               
                  Za sigurnost korisnika: prilikom rukovanja treba osigurati zaštitu dišnih organa, te nositi zaštitne naočale i rukavice.
               
               
                  25. srpanj 2013.
               
            
         (1)  Podaci o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  SL L 6, 10.1.2009., str. 20.